ΓΡΑΠΤΗ ΕΡΩΤΗΣΗ E-2125/98

υποβολή: Gerhard Hager (NI) προς την Επιτροπή

(10 Ιουλίου 1998)

Θέμα: Διεύρυνση προς Ανατολάς - Δικαιοσύνη και εσωτερικές υποθέσεις

Σε συνάρτηση με την απάντηση στην ερώτηση P-1172/98(1) τίθενται τα ακόλουθα ερωτήματα:

1. Μπορεί η Επιτροπή να παράσχει περισσότερες πληροφορίες σχετικά με τις "πρωτοβουλίες που έχουν ως στόχο την καταπολέμηση της διαφθοράς"; Ποιά συγκεκριμένα μέτρα έχουν ληφθεί;

2. Από τα 100 εκατ. Ecu ποιό ποσόν έχει διατεθεί σε συγκεκριμένες δράσεις για την καταπολέμηση της διαφθοράς (στην Βουλγαρία, στην Λεττονία, στην Λιθουανία, στην Ρουμανία και στην Σλοβακική Δημοκρατία);

3. Ποιά μέτρα έχουν ληφθεί για την καταπολέμηση της διαφθοράς στις υποψήφιες για ένταξη χώρες, με τις οποίες έχουν ήδη αρχίσει διαπραγματεύσεις;

4. Σε ποιό βαθμό χρησιμοποιούνται πιστώσεις Phare για την χρηματοδότηση δράσεων που έχουν ως στόχο την καταπολέμηση της διαφθοράς στην Ουγγαρία, στην Τσεχία, στην Πολωνία, στην Σλοβενία και στην Εσθονία;

5. Τι προβλέπει το νέο πρόγραμμα για την ανάπτυξη των απαιτούμενων διοικητικών διαρθρώσεων ("institution building") και σε ποιό ύψος ανέρχονται οι κοινοτικές πιστώσεις που προβλέπονται για το πρόγραμμα αυτό;

6. Ποιά συγκεκριμένα μέτρα προβλέπονται στο πρόγραμμα Phare για την πολιτική στον τομέα του ασύλου;

7. Ποιά μέτρα έλαβαν τα επιμέρους κράτη ώστε η περί αλλοδαπών νομοθεσία τους να φθάσει στο απαιτούμενο επίπεδο;

8. Ποιό ποσοστό των πιστώσεων του προγράμματος ΟΔΥΣΣΕΥΣ θα διατεθεί για προγράμματα στις χώρες της Ανατολικής Ευρώπης;

9. Τι προβλέπει το πρόγραμμα που αναπτύχθηκε σε συνεργασία με τελωνειακούς φορείς των κρατών μελών; Σε ποιό ύψος ανέρχονται οι κοινοτικές πιστώσεις που θα διατεθούν για το πρόγραμμα αυτό και πώς θα διατεθούν;

Απάντηση του κ. van den Broek εξ ονόματος της Επιτροπής

(17 Σεπτεμβρίου 1998)

1.-3. Η καταπολέμηση της διαφθοράς στρέφεται προς τη μεμονωμένη εταιρική σχέση για την προσχώρηση και τα διάφορα εθνικά προγράμματα αποδοχής του κοινοτικού κεκτημένου των μεμονωμένων υποψήφιων χωρών της Κεντρικής και της Ανατολικής Ευρώπης. Στο πλαίσιο των διοικητικών και δικαστικών μεταρρυθμίσεων προβλέπονται ή έχουν ήδη εφαρμοστεί ειδικά μέτρα συμπεριλαμβανομένης της δημιουργίας ειδικευμένων μονάδων, επιτροπών κατά της διαφθοράς και έχουν δημιουργηθεί προγράμματα κατά της διαφθοράς. Σχεδόν όλες οι ενδιαφερόμενες χώρες έχουν χαρακτηρίσει την ενεργητική και παθητική διαφθορά ως εγκληματικό παράπτωμα.

2. Εξακολουθούν να διερευνούνται προτάσεις σχεδίων σύμφωνα με τα 100 εκατ.ECU που κατέστησαν διαθέσιμα με το μηχανισμό σταδιακής οικονομικής προσέγγισης.

4. Το πρόγραμμα Phare υποστηρίζει αυτή τη στιγμή διοικητικές και δικαστικές μεταρρυθμίσεις στις υποψήφιες χώρες. Αποτελούν ένα ουσιαστικό πρώτο βήμα στη διαδικασία μείωσης της διαφθοράς.

5. Όταν ενισχύεται οικονομικά η μεταφορά του κοινοτικού κεκτημένου, το πρόγραμμα Ρhare υποστηρίζει γενικά τη διαδικασία οικοδόμησης θεσμών. Μια ενδεικτική χορήγηση του 30 % του προγράμματος Phare κατέστη διαθέσιμη για τη δραστηριότητα αυτή. Το νέο υλοποιούμενο όργανο αδελφοποιήσεων μεταξύ δημόσιων διοικήσεων σύμφωνα με τις εθνικές χορηγίες του προγράμματος Phare θα παίξει ένα σημαντικό ρόλο. Τα διαθέσιμα κονδύλια εξαρτώνται από τον αριθμό των κατάλληλων προγραμμάτων.

6. Μετά από τον εντοπισμό των νομοθετικών και θεσμικών αναγκών και των αναγκών κατάρτισης στις 10 υποψήφιες χώρες, οι επαγγελματίες θα εκπαιδεύονται σε εργαστήρια που θα παρουσιάζουν τα πρότυπα και τις πρακτικές που χρησιμοποιούνται στην Κοινότητα και θα επισκέπτονται αντίστοιχα ιδρύματα στα κράτη μέλη.

7. Η προσαρμογή των νόμων για τους αλλοδαπούς προς τα πρότυπα της Κοινότητας προβλέπεται στα εθνικά προγράμματα για την έγκριση του Κεκτημένου. Προβλέπονται επίσης νομοθετικές μεταρρυθμίσεις.

8. Δεν προβλέπεται ποσοστό.

9. Υπάρχουν πολλά προγράμματα μεταξύ των ειδικών των τελωνείων των κρατών μελών. Τα προγράμματα αυτά προβλέπουν μια συνολική υποστήριξη από τ5ο πρόγραμμα Phare περίπου 20 εκατ.ECU. Επί πλέον, θα υπάρξουν προγράμματα αδελφοποίησης.

(1) ΕΕ C 354 της 19.11.1998, σελ. 74.